Diari Oficial de la Generalitat Valenciana


Sumari del DOGV 3973, del 04-04-2001 (2001/3045)

Informació pública de la Resolució de 12 de març de 2001, del director general de Comerç i Consum, per la qual s'autoritza la modificació de la tarifa de subministrament domiciliari d'aigua al Verger.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3973

Data del DOGV
:   04-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3045


Organisme emissor
:   UTE Aguas de València - Sociedad Española de Abastecimientos, SA

Tipus de document
:   Anunci

Informació pública de la Resolució de 12 de març de 2001, del director general de Comerç i Consum, per la qual s'autoritza la modificació de la tarifa de subministrament domiciliari d'aigua al Verger. [2001/F3045]
  
Expedient 58518/112000
  
Vist l'expedient tramitat a sol·licitud d'UTE Aguas de Valencia-Sociedad Española de Abastecimientos, per a la modificació de la tarifa de subministrament domiciliari d'aigua al Verger.
  
Vist que figura incorporat a aquest expedient l'informe favorable del Ple de l'ajuntament de data 6 de novembre de 2000, així com el del Gabinet Tècnic de Preus, i que s'ha manifestat en igual sentit la Comissió de Preus de la Generalitat Valenciana en la sessió de 28 de febrer de 2001.
  
Atés que del que s'ha expostat i les restants dades aportades a les actuacions és procedent aprovar la tarifa sol·licitada, de conformitat amb les normes dictades a l'efecte, sent competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme per la Resolució de 4 d'abril de 1991.
  
Vistos el Decret 2.226/1977, de 27 d'agost; l'Ordre del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que s'estableix en el Reial Decret 2.310/1982, de 24 de juliol, i els decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; el Decret 82/1984, de 30 de juliol, i la Llei 30/1985, de 2 d'agost, el Reial Decret 2.028/1985, de 30 d'octubre, la Resolució del conseller d'Indústria, Comerç i Turisme de 4 d'abril de 1991, i els restants preceptes de general aplicació, resolc:
  
Autoritzar la tarifa que se cita per al servei de subministrament domiciliari d'aigua indicat.
  
Tarifa que s'aprova
  
Quota de servei (PTA/bimestre): 1.200
  
Quota de consum
  
1r bloc: fins a 15 m3/trimestre: 40
  
2n bloc: de 16 a 30 m3/trimestre: 85
  
3r bloc: més de 30 m3/trimestre: 180
  
Sobre aquestes tarifes s'aplicarà l'IVA d'acord amb el que s'estableix en la Llei 37/1992, de 28 de desembre.
  
La present resolució és definitiva en via administrativa, i contra aquesta es podrà interposar, en el termini de dos mesos, comptats des de l'endemà de la notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.